พอดีมีเพศสัมพันธ์กับแฟนแล้วไม่ได้ใส่ถุงยางค่ะ แต่แฟนไม่ได้เสร็จนะคะ แล้วก่อนหน้านั้น5นาทีเค้าก็ไปปัสสาวะมาแล้วค่อยมามีเพศสัมพันธ์ค่ะ ก่อนหน้านั้น2วันกินยาคุมฉุกเฉินไปแล้วค่ะ โอกาสตั้งครรภ์สูงมั้ยคะ
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิด การไปปัสสาวะมาก่อนหน้านั้นไม่ได้มีผลอะไรกับการทำให้ตั้งครรภ์หรือไม่ตั้งครรภ์ถ้ากินยาคุมฉุกเฉินไปก่อนหน้านั้นแล้วถึง 2 วัน ยาน่าจะไม่มีประสิทธิภาพในการคุมกำเนิดใดๆอีก ตอนนี้ถ้ายังอยู่ภายใน 72 ชั่วโมงหลังการมีเพศสัมพันธ์ครั้งล่าสุดก็อาจมีข้อบ่งชี้การใช้ยาคุมฉุกเฉินร่วมไปด้วย และสังเกตรอบเดือนหลังจากนี้อีกครั้ง สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ